《前岁过真阳初识子钦今道出曲江不忍遽分手偶》
宋代·林光朝

秋崖一夕卷炎蒸，那更挥斤为斲冰。
碧落旧寻烧药灶，白芒长对读书灯。
相期大庾何多日，似出浮屠向上层。
纵有分张吾未老，定从台阁看飞腾。

作者简介：（1114—1178）宋兴化军莆田人，字谦之，号艾轩。孝宗隆兴元年进士。通《六经》，从学者众，南渡后以伊、洛之学倡行东南者，自光朝始。累官国子司业兼太子侍读，出为广西提点刑狱，移广东，曾率郡兵击败入境之茶民军。召为国子祭酒，除中书舍人。后出知婺州，引疾提举兴国宫。卒谥文节。有《艾轩集》。